Štátna ochrana prírody Slovenskej republiky

Štátna ochrana prírody Slovenskej republiky je príspevková organizácia Ministerstva životného prostredia. Založená bola v roku 2000. Je organizáciou „s celoslovenskou pôsobnosťou, zameranou najmä na zabezpečovanie úloh na úseku ochrany prírody a krajiny vrátane správy jaskýň“.

 Pôsobnosť a činnosť 
Od roku 2008 je organizačnou zložkou Štátnej ochrany prírody Správa slovenských jaskýň. Od 31. marca 2022 pod Štátnu ochranu prírody nepatria správy národných parkov.

Organizácia podľa svojho webu vykonáva tieto činnosti:
 „starostlivosť o osobitne chránené časti prírody a krajiny,
 vykonáva monitoring stavu a zmien prírodných ekosystémov v meniacich sa ekologických podmienkach,
 zabezpečuje výkon stráže prírody,
 plní funkcie chovnej a rehabilitačnej stanice, rieši problematiku hendikepovaných, uhynutých alebo náhodne odchytených,
 zranených alebo usmrtených chránených živočíchov,
 vedie evidenciu chránených živočíchov a chránených rastlín,
 plní funkcie vedeckého orgánu SR pre CITES,
 vydáva stanovisko k náhodnej ťažbe a predkladá podnety,
 vypracúva programy starostlivosti o chránené územia,
 zabezpečuje označovanie osobitne chránených častí prírody a krajiny,
 vykonáva výskum osobitne chránených častí prírody a krajiny,
 vykonáva sprievodcovskú činnosť v chránených územiach,
 vykonáva činnosti spojené so zabezpečením priaznivého stavu osobitne chránenej časti prírody a krajiny,
 prevádzkuje štátny zoznam osobitne chránenej časti prírody a krajiny,
 spravuje jaskyne a pozemky v chránených územiach a ich ochranných pásmach,
 spracúva odborné stanoviská v oblasti ochrany prírody,
 vykonáva kultúrno-výchovnú, propagačnú a edičnú činnosť v oblasti ochrany prírody a krajiny,
 zúčastňuje sa na medzinárodnej spolupráci a na uskutočňovaní medzinárodných projektov, programov a dohovorov v oblasti ochrany prírody,
 a iné činnosti podľa Zákona č. 543/2002 Z. z. o ochrane prírody a krajiny.“

 Strážcovia prírody 
V júli 2022 malo Slovensko „takmer 800“ strážcov prírody, z toho 84 profesionálnych. Medzi najčastejšie priestupky patrili, podľa hovorkyne ŠOP Kristíny Bockovej, „najmä nepovolené vjazdy áut do chránených území, pohyb mimo turistických chodníkov v národných parkoch a prírodných rezerváciách, porušovanie návštevných poriadkov, bivakovanie alebo zakladanie ohňa. V zime je to najčastejšie jazda snežnými skútrami a skialpinizmus v prísne chránených územiach.“

 Generálni riaditelia 
 Martin Lakanda: odvolaný ministrom Jánom Budajom v apríli 2020
 Daniel Baláž: predchodca dočasne poverený riadením
 Dušan Karaska: september 2020november 2023
 Štefan Kysel: november 2023súčasnosť

 Referencie 

 Externý odkaz 
 Domovská stránka


Kategória:Ochrana prírody na Slovensku
Kategória:Ministerstvo životného prostredia Slovenskej republiky
Kategória:Príspevkové organizácie na Slovensku
Kategória:Organizácie založené v 2000